Στις περισσότερες επώνυμες μάσκες υπάρχει χρωματικός κώδικας και στην ίδια τη μάσκα και στα λαστιχάκια . Στις επώνυμες μάρκες οι μπλε μάσκες N95 είναι αυτές που έχουν πάρει πιστοποίηση για χειρουργική χρήση (θα πρέπει να αναγράφεται και στις ίδιες τις μάσκες). Η διαφορά τους με τις κοινές είναι ότι έχουν ένα έξτρα φίλτρο που είναι ανθεκτικό στο πιτσίλισμα από αίμα και άλλα σωματικά υγρά. Επίσης για να έχουν πιστοποίηση ιατρικής χρήσης θα πρέπει να φιλτράρουν τουλάχιστον το 99% των παθογόνων μικροοργανισμών.